2 สาวสภาพไร้สติ ถูกทิ้งซอยเปลี่ยว อ้างถูก 6 ทรชนมอมเหล้า รุมโทรม
ชาวบ้าน อ.บางละมุง เจอสองสาววัย 17 และ 14 ปี สภาพนอนหมดสติ อีกคนคุยกับต้นไม้ อ้างถูก 6 ทรชนขี่บิ๊กไบค์มอมเหล้า รุมโทรม ก่อนปล่อยทิ้งซอยเปลี่ยว แจ้ง ตร.มาสอบ มาถึงพบสาว 17 ลงไปชักเกร็งตาค้าง รีบนำส่ง รพ. เร่งสอบถูกข่มขืนจริงหรือไม่,เมื่อเวลา 02.00 น. วันที่ 6 ธ.ค. ร.ต.อ.อนุพงษ์ พ่วงพี่ รองสารวัตรสอบสวน สภ.บางละมุง จ.ชลบุรี รับแจ้งจากชาวบ้านว่า มีผู้หญิงวัยรุ่นจำนวน 2 คน ถูกคนร้ายมอมเหล้า แล้วรุมโทรมข่มขืนกระทำชำเรา ก่อนพามาปล่อยทิ้งไว้ บริเวณกลางซอย 10 สุขุมวิทพัทยา ม.5 ต.นาเกลือ อ.บางละมุง จ.ชลบุรี หลังรับแจ้งจึงนำกำลังชุดสืบสวน พร้อมด้วยเจ้าหน้าที่หน่วยกู้ภัยมูลนิธิสว่างบริบูรณ์เมืองพัทยารุดตรวจสอบ,ที่เกิดเหตุพบชาวบ้านกำลังช่วยเหลือ น.ส.หนึ่ง (นามสมมติ) อายุ 17 ปี และ น.ส.แอน (นามสมมติ) อายุ 14 ปี โดย น.ส.หนึ่ง อยู่ในอาการชักเกร็งและตาค้าง ส่วน น.ส.แอน นอนหมดสติอยู่ เจ้าหน้าที่กู้ภัยฯ จึงปฐมพยาบาลเบื้องต้น ก่อนเคลื่อนย้ายนำส่ง รพ.บางละมุง ,สอบถาม นายราเชน ไชยรัตน์ อายุ 25 ปี ให้การว่า ก่อนเกิดเหตุน้องสาววิ่งเข้ามาบอกว่า เจอผู้หญิงวัยรุ่น 2 คน คนหนึ่งยืนคุยกับต้นมะม่วง ส่วนอีกคนนอนหมดสติอยู่กับพื้น จึงรีบเข้าไปตรวจสอบและช่วยเหลือ พร้อมกับสอบถามเหตุการณ์ว่าเป็นมาอย่างไร ทราบว่า ทั้งคู่ถูกผู้ชายจำนวน 6 คน ขับขี่รถจักรยานยนต์ลักษณะบิ๊กไบค์คล้ายกัน 3 คัน พาไปดื่มเหล้าบริเวณริมหาดกระทิงลาย กระทั่งเมา จึงถูกชายวัยรุ่นทั้งหมดร่วมกันข่มขืนกระทำชำเรา ก่อนนำมาปล่อยทิ้งไว้ที่บริเวณจุดเกิดเหตุ ระหว่างนั้นมีวัยรุ่น 6 คน ขับขี่รถจักรยานยนต์บิ๊กไบค์ ลักษณะคล้ายกับตามที่ผู้เสียหายเล่าให้ฟัง นำโทรศัพท์มือถือ และกระเป๋ามาคืนผู้เสียหาย ก่อนจะพากันขี่รถออกไป ตนจึงโทรแจ้งเจ้าหน้าที่มาตรวจสอบ,เบื้องต้น ผู้เสียหายทั้ง 2 ราย ยังไม่สามารถให้การได้อย่างละเอียดมากนัก เนื่องจากอยู่ในอาการเมามายและสับสน อย่างไรก็ตาม เจ้าหน้าที่ตำรวจจะได้ติดตามตัวชายวัยรุ่นที่ถูกกล่าวอ้างมาสอบสวน พร้อมกับให้แพทย์ตรวจร่างกายผู้เสียหายทั้ง 2 ราย เพื่อ ยืนยันว่าถูกข่มขืนกระทำชำเราจริงหรือไม่ เพื่อดำเนินการตามกฎหมายต่อไป.
ชาวบ้าน อ.บางละมุง เจอสองสาววัย 17 และ 14 ปี สภาพนอนหมดสติ คุยกับต้นไม้ อ้างถูก 6 ทรชนขี่บิ๊กไบค์มอมเหล้า รุมโทรม ก่อนปล่อยทิ้งซอยเปลี่ยว แจ้ง ตร.มาสอบ มาถึงพบสาว 17 ลงไปชักตาค้าง รีบนำส่ง รพ.  เร่งสอบถูกข่มขืนจริงหรือไม่
ข่มขืน,กระทำชำเรา,บางละมุง,ชลบุรี,มอมเหล้า